**Mācību priekšmets**

**DARBS MATERIĀLĀ**

**Vadlīnijas**

Mērķis: Veicināt audzēkņos eksperimentēšanas un darboties prieku, iepazīstot daudzveidīgus materiālus, attīstot iztēli un dizaina domāšanu.

|  |  |  |  |
| --- | --- | --- | --- |
| Satura tematiskās jomas | Uzdevumi | Mācību saturs | Sasniedzamie rezultāti |
| Iztēle un dizaina domāšana | Rosināt iztēli un aktivizēt dizaina domāšanu, veidojot telpiskus projektus un objektus. | Apkārtējā vide un iztēle | * Ir pieredze veikt iztēli rosinošus telpiskus uzdevumus.
* Ir pieredze izmantot apkārtējo vidi kā ierosmes avotu.
 |
| Radošs process | * Ir pieredze izzināt, atklāt, interpretēt.
* Spēj radīt idejas, izmantojot personisko un kultūras vēsturē balstītu pieredzi.
* Prot pielietot savu pieredzi dažādās mācību jomās.
 |
| Darba izvērtējums  | * Prot prezentēt savu darbu, pamatojot materiālu un tehnikas izvēli, pielietojumu.
 |
| Vides ilgtspēja | * Prot atbildīgi izturēties pret apkārtējo vidi, domājot par tās ilgtspēju.
 |
| Eksperimenti un praktiskā darbošanās | Iepazīt radošu procesu praktiskā darbībā, meklējot piemērotāko risinājumu ieceres īstenošanai. | Materiālu iepazīšana, izvēle un izmantošana | * Ir pieredze eksperimentēt, atklāt un izgudrot, darbojoties ar dažādiem materiāliem.
* Ir pieredze iedvesmoties un ar visām maņām izzināt apkārtējo vidi un materiālus.
* Prot atlasīt atbilstošus materiālus un izvēlēties tehniku savas idejas īstenošanai.
* Ir pieredze atšķirt, kombinēt un savienot materiālus.
 |
| Darba process un komunikācija | * Prot rast risinājumu idejas īstenošanai ar ierobežotiem resursiem.
* Ir pieredze ierastas darbības veikt neierastā veidā.
* Ir pieredze mācīties no kļūdām un meklēt citu risinājumu.
* Prot atbildīgi darbu novest līdz galam.
* Ir pieredze uzņemties iniciatīvu un darboties grupā.
* Ir pieredze veikt uzdevumu patstāvīgi.
* Spēj kritiski uzklausīt citu viedokli un uzdot jautājumus.
 |
| Materiālu un tehniku iepazīšana | Iepazīt daudzveidīgus materiālus un tehnikas, iegūt pieredzi tos dažādi savienot, kombinēt un pielietot.  | Konstrukciju materiāli un maketēšanas tehnikas | * Ir iepazinis konstrukciju materiālus – papīrs, kartons, kastes, koka detaļas un elementi, porolons, putuplasts, stieples, kociņi, rotaļu konstruktori, kluči un citi materiāli, maketēšanas tehnikas.
 |
| Formveides materiāli, veidošanas un plastiskās modelēšanas tehnikas | * Ir iepazinis formveides materiālus – plastilīns, māls, plastika, ģipsis, parafīns, sniegs un ledus, vilna, papīra masa, smiltis, celtniecības putas un citi materiāli, veidošanas un plastiskās modelēšanas tehnikas.
 |
| Tekstila materiāli un tekstila apstrādes tehnikas | * Ir iepazinistekstila materiālus – audums, filcs, dzija, vilna un citas tekstilšķiedras, tekstila apstrādes tehnikas.
 |
| Savienojamu materiāli, palīgmateriāli un tehnikas materiālu savienošanai | * Ir iepazinissavienojumu materiālus – dažādu veidu līme, skavas, stieples, diegi un auklas, līmlentes, saspraudes, kancelejas gumijas, naglas un citus palīgmateriālus – pogas, dabas materiāli, otrreiz izmantojamie materiāli, stieples un tehnikas materiālu savienošanai.
* Ir pieredze izmantot priekšmetus, to detaļas neierastā veidā.
 |

Mācību priekšmetam “Darbs materiālā” ir starpdisciplinārs raksturs. Mācību priekšmeta mācību saturs saistīts ar dažādu materiālu iepazīšanu, to pielietošanu un kombinēšanu, eksperimentēšanu, un tas veido pamatu konkrētām zināšanām un prasmēm citu mācību priekšmetu apguvei.

|  |  |
| --- | --- |
| **Mācību priekšmetā “Darbs materiālā” iegūtās zināšanas un prasmes, kas palīdz** **citu mācību priekšmetu apguvē** | **Mācību priekšmeti** |
| radošā domāšana, telpiskuma izpratne, objekta iekomponēšana laukumā | Zīmēšana |
| krāsu saskaņošana, objekta iekomponēšana laukumā, formāta izvēle | Gleznošana |
| izpratne par formu, apjomu, faktūru, līdzsvaru (optisko un fizisko svaru), dažādas tehnikas un materiāli, ideju izstrāde | Veidošana |
| radošā darba noskaņa, izteiksmes līdzekļi, kompozīcija, mākslas darba vēstījums | Kompozīcija |
| maketēšana, izpētes process, ergonomikas izpratne, mēroga lietošana, ekspozīcijas izveide | Dizaina pamati |
| mākslas darba analīze, mākslas darba uzbūve | Mākslas pamati |
| digitālā maketēšana, idejas formulēšana, animācijas pamati | Mediju pamati |

Darba grupa: Vēsma Krūmiņa, Evika Zabarovska, Ilze Kupča, Ieva Leismane, Agate Ķiģele - Ābele, Iveta Ladusāne.